钦定古今图书集成/历象汇编/庶征典/第101卷 > 春秋四传 > 《逐毕方文》〈并序〉前人
## 钦定古今图书集成/历象汇编/庶征典/第101卷 > 春秋四传 > 《逐毕方文》〈并序〉前人

永州元和七年夏多火灾，日夜数十发，少尚五六发，过三月乃止。八年夏又如之，人咸无安处，老弱燔死。晨不爨，夜不烛，皆列座屋上，左右视罢不得。

休盖类物为之者，讹言相惊。云有怪鸟，莫实其状。《山海经》云：“章义之山有鸟，如鹤，一足，赤文白喙，其名曰毕方，见则其邑有讹火。” 若今火者，其可谓讹欤。而人有以鸟传者，其毕方欤，遂状而图之，禳而磔之，为之文而逐之。

后皇庇人兮敬授群材。大施栋宇兮，小蔽草莱。各有
攸宅兮，时阖而开。火炎为用兮化食生〈一作先〉“财。胡今
兹之怪戾兮，日十爇而穷灾。朝储清以联邃兮，夕荡
覆而为灰。焚伤羸老兮，炭死童孩。”叫号隳突兮，户骇
人哀，袒夫狂走兮，倏忽往来。郁攸孽暴。〈音剥〉“兮，混合恢
炱。民气不舒兮，僵踣颠颓。休炊息燎兮，仄伏煨煤。门
甍晦黑兮，启伺奸回。若坠之天兮，若生之鬼。令行不
讹兮，国恐盍巳。闻之《禹书》，毕方是祟。嗟尔毕方兮，胡
肆其志。皇亶聪明兮，念此下地。灾皇所爱兮，僇死无
贰。幽形煽毒兮，阴险诡异。汝今不惩兮，众愬咸至。皇
斯震怒兮，殄绝汝类。祝融悔祸兮，回禄屏”气，太阴施
威兮元冥行事。汝虽赤其文，只其趾，逞工衒巧，莫救
汝死。黠知急去兮愚乃止此。高飞兮翱翔，远伏兮无
伤。海之南兮天之裔，汝优游兮可卒岁，皇不怒兮永
汝世，日之良兮今速逝。“急急如律令。”